Greek Legal Document

Category: 301

Content:
68. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 310 της 27 Απρ./4 Μαΐου 1968 (ΦΕΚ Α΄ 97) Περί απλουστεύσεως της διαδικασίας πιστοποιήσεως της υπό προσώπου τινός κατοχής αυτοκινήτου. Έχοντες υπ’ όψιν: Το άρθρ. 5 παρ. 1 του Ν.Δ. 3983/1959 «περί μέτρων τινών προς βελτίωσιν της λειτουργίας των δημοσίων Υπηρεσιών». Την υπ’ αριθ. 190/1968 γνωμοδότησιν του Συμβουλίου της Επικρατείας. Προτάσει του Ημετέρου επι των Συγκοινωνιών Υπουργού, απεφασίσαμεν και διατάσσομεν: Άρθρον μόνον.-Εις ας περίπτωσεις απαιτείται, κατά τας κειμένας διατάξεις, η υποβολή εις τινα Αρχήν πιστοποιητικών ή άλλων δικαιολογητικών προς απόδειξιν της υπό προσώπου τινός κατοχής αυτοκινήτου, δύναται ο ενδιαφερόμενος, αντί τούτων, να επιδείξη εις την αρμοδίαν Αρχήν, την παρά των Υπηρεσιών του Υπουργείου Συγκοινωνιών χορηγηθείσαν επ’ ονόματί του και ισχύουσαν άδειαν κυκλοφορίας δια το υπ’ αυτού κατεχόμενον αυτοκίνητον. Εις τον αυτόν επί των Συγκοινωνιών Υπουργόν, ανατίθεμεν την δημοσίευσιν και εκτέλεσιν του παρόντος. (Αντί της σελ. 208,77(α) Σελ. 208,77(β) Τεύχος 374-Σελ. 9 Γενικά περί κυκλοφορίας αυτοκινήτων 21.Ε.α.65-68 21.Ε.α.68 Γενικά περί κυκλοφορίας αυτοκινήτων